2021. gada Beļģijas Grand Prix

**2021. gada Beļģijas ''Grand Prix*** (oficiāli — ***Formula 1 Rolex Belgian Grand Prix 2021***) bija *Formula 1* sacīkste, kas notika  [[Spā-Frankošampa|Spā-Frankošampas trasē]]. Ta bija pasaules čempionāta [[2021. gada F1 sezona|2021. gada sezonas]] 12. sacīkste.

Sacīstei traucēja īpaši slapjie laikapstākļi un sacīstē tika veikts tikai viens aplis aiz [[drošības mašīna]]s, pirms to apturēja [[Sacīkšu karogi|sarkanais karogs]]. Par spīti tam, sacīkstes rezultāti tika pasludināti par oficiāliem, tādējādi šī sacīkste kļuva par īsāko *Formula 1* vēsturē, pārspējot iepriekšējo rekordu, [[1991. gada Austrālijas Grand Prix|1991. gada Austrālijas *Grand Prix*]], kurā tika veikti 14 apļi. Sacīksti uzvarēja [[Makss Verstapens]], aiz sevis aizstājot [[Džordžs Rasels|Džordžu Raselu]] un [[Luiss Hamiltons|Luisu Hamiltonu]]. Tā kā tika veikts mazāk par 75% no sacīkstes plānotā garuma, par šo sacīksti pilotiem tika piešķirti vien puse no punktiem.

== Pirms sacīkstes ==
Šīs sacensības noritēja 27.—29. augustā [[Spā-Frankošampa|Spā-Frankošampas trasē]] un tās bija [[2021. gada F1 sezona|2021. gada pasaules čempionāta]] 12. sacīkstes. Šī bija 66. reize, kad  tika iekļauts *Formula 1* kalendārā. Tās bija pirmās sacīkstes pēc trīs nedēļu pārtraukuma. Laikapstākļī bija lietaini visā nedēļas nogalē.

Pirms šīs sacīkstes kopvērtējuma līderis bija [[Luiss Hamiltons]], par 8 punktiem apsteidzot [[Makss Verstapens|Maksu Verstapenu]]. Aiz viņiem sekoja [[Lando Noriss]], [[Valteri Botass]] un [[Serhio Peress]]. Konstruktoru vērtējumā līderi bija *Mercedes* komanda, par 12 punktiem apsteidzot *Red Bull*. Aiz tām sekoja *Ferrari* un *McLaren* komandas, abas ar vienādu punktu skaitu.

Piloti un komandas bija tādas pašas kā sezonas sākumā, pirms šīs sacīkstes netika veiktas nekādas izmaiņas.

*Pirelli* šai sacīkstei piegādāja [[F1 riepas|C2, C3 un C4 riepas]].

Pēc sadursmju izraisīšanas iepriekšējā sacīkstē, gan [[Valteri Botass|Valteri Botasam]], gan [[Lānss Strols|Lānsam Strolam]] tika piešķirts 5 starta vietu sods šajā sacīkstē.

== Piektdienas un sestdienas testi ==
Pirmā testu sesija sākās piektdienā 11:30 un noritēja bez nopietniem incidentiem. [[Juki Cunoda]] un [[Kimi Reikenens]] izslīdēja *La Source* līkumā, Reikenens vēlāk arī aizskāra trases apmali pie iebraukšanas boksos, tādējādi neturpinot sesiju. Šajā sesijā ātrākais bija [[Valteri Botass]], aiz sevis atstājot [[Makss Verstapens|Maksu Verstapenu]] un [[Pjērs Gaslī|Pjēru Gaslī]]. Čempionāta līderis [[Luiss Hamiltons]] ieņēma vien 18. vietu, pēc tam, kad viņa ātro apli iztraucēja [[Nikolass Latifi]].

Otrā testu sesija sākās piektdienā 15:00 un to divas reizes apturēja [[Sacīkšu karogi|sarkanais karogs]]. Vispirms [[Šarls Leklērs]] zaudēja kontroli formulas aizmugurējai daļai *Les Combes* līkuma izejā un ietriecās trases apmalē, sesiju neturpinot. Vēlāk Verstapens zaudēja aizmugurējās daļas kontroli *Malmedy* līkumā un ietriecās apmalē. [[Estebans Okons]] arī izslīdēja trasē, tomēr atguva kontroli un spēja atgriezties boksos. Verstapens sesijā bija ātrākais, Botass otrajā vietā, bet Hamiltons trešajā.

Trešā testu sesija sākās sestdienā 12:00. Nozīmīgu incidentu nebija, bet vairāki piloti izslīdēja no trases šīs sesijas laikā — Botass, [[Ņikita Mazepins|Mazepins]], Rasels, [[Sebastiāns Fetels|Fetels]], [[Karloss Sainss jaunākais|Sainss]] un Gaslī. Reikenens sesiju noslēdza priekšlaicīgi bremžu problēmu dēļ. Sesijā ātrākais bija Verstapens, aiz sevis atstājot komandas biedru [[Serhio Peress|Serhio Peresu]], kā arī Hamiltonu.

== Kvalifikācija ==
Kvalifikācija norisinājās 28. augustā. Tās sākums bija plānots 15:00, tomēr intensīva lietus dēļ tā aizkavējās un sākās 15:12. Kvalifikāciju visi uzsāka ar slapjā laika riepām, izņemot [[Džordžs Rasels]] un [[Nikolass Latifi]], kuri ar vidēji slapjā laika riepām pirmajos apļos uzstādija ātrākos rezultātus. Tā rezultātā visi atlikušie piloti kvalifikāciju turpināja ar vidēji slapjā laika riepām. Pirmajā sesijā [[Lando Noriss]] bija ātrākais, otro vietu ieņemot [[Makss Verstapens|Maksam Verstapenam]], bet trešo — [[Luiss Hamiltons|Luisam Hamiltonam]]. Kvalifikācijas pirmajā kārtā tika izslēgti [[Ņikita Mazepins]], [[Kimi Reikenens]], [[Miks Šūmahers]], [[Juki Cunoda]] un [[Antonio Džovinaci]].

Otrajā sesijā visi startēja ar vidēji slapjā laika riepām. Noriss atkal bija ātrākais, Hamiltons otrais, bet [[Valteri Botass]] trešais. Otrajā kārtā tika izslēgti [[Lānss Strols]], [[Fernando Alonso]], [[Karloss Sainss jaunākais|Karloss Sainss]], [[Nikolass Latifi]], kā arī [[Šarls Leklērs]]. Trešās kvalifikācijas sesijas sākumā lietus pastiprinājās un vairāki piloti pieprasīja sesijas aizkavēšanu vai [[Sacīkšu karogi|sarkano karogu]]. Tad Noriss [[akvaplanēšana]]s dēļ piedzīvoja smagu avāriju *Raidillon*, pēc kā sekoja sarkanais karogs. Kvalifikācijā uzvarēja un *pole-position* ieguva Verstapens, otro vietu ieņēma [[Džordžs Rasels]], kas viņam bija atkārtots karjeras labākais sasniegums, bet trešo — Hamiltons. Pēc avārijas kvalifikācijā Norisam tika veiktas pārbaudes un viņam tika atļauts uzsākt sacīksti. *Williams* formula no pirmās starta rindas startēja pirmo reizi kopš 2017. gada Itālijas *Grand Prix*. Pēc sacīkstes direktors Maikls Masi atzina, ka kvalifikācijas trešo kārtu uzsākt laikā bija kļūda.

=== Rezultāti ===

; Piezīmes
*  — [[Valteri Botass]] and [[Lānss Strols]] abi saņēma piecu starta vietu sodu par sadrusmes izraisīšanu iepriekšējā kārtā..
*  — [[Lando Noriss]] saņēma piecu starta vietu sodu par neplānotu ātrumkārbas maiņu.
*  — [[Kimi Reikenens|Kimi Reikenenam]] bija nepieciešams sacīksti sākt no boksiem pēc aizmugurējā spārna maiņas.

== Sacīkste ==
Sacīkstes sākums bija plānots 29. augusta 15:00, tomēr tā tika vairākas reizes atlikta lietus dēļ. [[Serhio Peress]] neplānoja iznākt uz starta, jo avarēja ceļā uz startu, tomēr *Red Bull* mehāniķi sekojošās aizkaves laikā salaboja viņa formulu. Pirmais mēģinājums sākt sacīksti bija 15:25, kad tika veikti divi iesildīšanās apļi aiz [[drošības mašīna]], pēc kuriem starta procedūra tika apturēta un sekoja [[Sacīkšu karogi|sarkanais karogs]]. 17:00 sacīkstes pārvaldieki apturēja pulksteni ārkārtas apstākļu dēļ. Pēc vairāk kā trīs stundu aizkavēšanās tika veikti vēl divi apļi aiz drošības mašīnas, kas atļāva klasificēt sacīkstes rezultātus. Trešā apļa laikā sacīkste tika apturēta un tā arī netika atsākta.

Sacīkstes rezultāti tika ņemti pēc pirmā apļa, jo saskaņā ar *Formula 1* noteikumiem nepieciešams atskaitīt divus apļus. Ar vien vienu oficiāli pabeigtu apli, tā kļuva par īsāko sacīksti *Formula 1* vēsturē, pārspējot iepriekšējo rekordu, [[1991. gada Austrālijas Grand Prix|1991. gada Austrālijas *Grand Prix*]], kurā tika veikti 14 apļi. Sacīkstes kopējā distance tika oficiāli noteikta kā 6880 [[kilometrs|km]] (īsāk kā viena apļa garums tādēļ, ka visas formulas sacīksti uzsāka no boksiem aiz drošības mašīnas). Sesto reizi *Formula 1* vēsturē un pirmo reizi kopš [[2009. gada Malaizijas Grand Prix|2009. gada Malaizijas *Grand Prix*]] par sacīksti tika piešķirti puse no punktiem. [[Džordžs Rasels|Džordža Rasela]] iegūtā 2. vieta bija viņa karjeras pirmais pjedestāls un pirmais pjedestāls *Williams* komandai kopš [[Lānss Strols|Lānsa Strola]] 3. vietas 2017. gada Azerbaidžānas *Grand Prix*.

=== Rezultāti ===

; Notes
*  — Tika piešķirti puse no punktiem, jo tika veikts mazāk kā 75% no sacīkstes distances.
*  — [[Serhio Peress|Serhio Peresa]] starta vieta bija vakanta, jo viņš iekļuva nedagījumā ceļā uz startu. Kad mehāniķi salaboja viņa formulu, viņam atļāva startēt no boksiem.
*  — [[Lānss Strols]] finišēja 18. pozīcijā, bet pēc sacīkstes viņam tika piešķirts 10 sekunžu sods par aizmugurējā spārna nomaiņu sarkanā karoga periodā.

=== Reakcija pēc sacīkstes ===
Gan mediji, gan piloti kritizēja sacīkstes direktora Maikla Masi lēmumu aizvadīt divus apļus aiz drošības mašīnas, nosaucot sacīksti par "farsu" un mēģinājumu izpildīt noteikumus punktu piešķiršanai, uzskatot, ka sacīksti bija jāatceļ un punktus nevajadzēja piešķirt. [[Luiss Hamiltons]] bija neapmierināts par notikušo. [[Sebastiāns Fetels]], [[Fernando Alonso]], kā arī *Alfa Romeo* komanda kritizēja lēmumu piešķirt punktus par sacīksti, kamēr [[Daniels Rikardo]] to aizstāvēja. Rikardo komandas biedrs [[Lando Noriss]] bija divējādās domās, jo no vienas puses tas palīdzēja viņa komandas biedram, bet tomēr viņš uzskatīja, ka šī sacīkste "nav pelnījusi punktus". [[Karloss Sainss jaunākais|Karloss Sainss]] un Luiss Hamiltons aicināja atmaksāt skatītājiem biļešu maksu. Hamiltons izteicās, ka *Formula 1* pieļāva kļūdu aizvadot divus apļus aiz drošības mašīnas, uzskatot, ka tas tika darīts tīri komeciālu iemeslu dēļ, ko *Formula 1* grupas ģenerāldirektors [[Stefano Domeničali]] atspēkoja. *Haas F1* komandas vadītājs [[Gunters Štainers]] pauda viedokli, ka noteikumi par daļēju punktu piešķiršanu ir novecojuši un tos nepieciešams atjaunot. Divkārtējais pasaules čempions [[Mika Heikinens]] aizstāvēja sacīkstes organizatoru pieņemtos lēmumus. [[Pjērs Gaslī]] izteicās, ka ir jāatrod risinājums, lai samazinātu šļakatu daudzumu slapjos laikapstāļos, lai uzlabotu redzamību pilotiem.

Žurnālisti šo sacīksti ir salīdzinājuši ar [[2005. gada ASV Grand Prix]] (kad 14 dalībnieki izstājās pēc iesildīšanās apļa riepu nedrošības dēļ un sacīkstē piedalījās vien 6 formulas). Bijušais *Formula 1* tehniskais direktors Garijs Andersons un bijušais *Formula 1* pilots un komentētājs [[Martins Brandls]] izteicās, ka sacīksti varētu uzlabot, ja tā notiktu [[virtuālā drošības mašīna|virtuālās drošības mašīnas]] apstākļos. Brandls arī izteica ideju par "lēno zonu" ieviešanu, kur pilotiem būtu jāievēro noteikts ātruma ierobežojums. Par uzlabojumu punktu piešķiršanas sistēmā Andersons ieteica, ka puses punktu piešķiršanai vajadzētu aizvadīt vismaz 50% no plāntā sacīkstes garuma, ar papildus noteikumu, ka jebkādu punktu piešķiršanai vismaz 25% no sacīkstes jānotiek [[Sacīkšu karogi|zaļā karoga]] apstākļos.

*Formula 1* noteikumi nosaka, ka sacīkstē ir jāaizvada vismaz divi apļi, lai piešķirtu punktus. Tomēr Maikls Masi izteicās, ka divi veiktie apļi bija nopietns mēģinājums aizvadīt sacīksti, cerot, ka laikapstākļi uzlabosies. [[Starptautiskā Automobiļu federācija]] atzīmēja, ka sacīksti pārcelt uz nākamo dienu būtu nepraktiski. *Formula 1* menedžments pēc sacīkstes izteicās, ka plāno diskusijas ar komandām un federāciju ar mērķi veikt izmaiņas noteikumos, lai novērstu šādas situācijas atkārtošanos. Piedāvātās izmaiņas varētu būt izmaiņas punktu piešķiršanas noteikumos, kas paaugstinātu minimālo slieksni punktu piešķiršanai, kā arī izmaiņas, kas ļautu organizatoriem pārcelt sacīksti, ja apstākļi sākotnēji plānotajā datumā izrādās nepiemēroti.

=== Izmaiņas noteikumos ===
2022. gada februārī, pirms [[2022. gada F1 sezona|2022. gada sezonas]], tika apstiprinātas izmaiņas noteikumos, kas saistītas ar daļēju punktu piešķiršanu par sacīksti. Lai par sacīksti varētu piešķirt punktus, nepiciešams aizvadīt vismaz divus apļus sacīkstes apstākļos (bez [[drošības mašīņa]]s vai [[virtuālā drošības mašīna|virtuālās drošības mašīnas]] iejaukšanās), pilnu punktu piešķiršanai nepiešams aizvadīt vismaz 75% no sacīkstes garuma. Ja sacīkste tiek apturēta un netiek atsākta pirms sasniegts 75% no sacīkstes garuma, bet ir aizvadīti vismaz divi apļi, par sacīksti tiek piešķirti daļēji punkti, kuru daudzums ir atkarīgs no aizvadītās sacīkstes garuma.

Lai gan sākotnēji tika gaidīts, ka jaunie noteikumi attieksies uz visām sacīkstēm, kurās ir veikts mazāk par plānoto distanci, izrādījās, ka tie attiecas tikai uz gadījumiem, kad sacīkste tiek apturēta, bet netiek atsākta. Ja sacīkste tiek saīsināta laika ierobežojuma dēļ, par to tiek piešķirti pilni punkti. Tas radīja apjukumu 2022. gada , kad sacīkstē tika aizvadīti vien 28 no 53 plānotajiem apļiem, bet tā kā sacīkste beidzās [[Sacīkšu karogi|zaļā karoga]] apstākļos, par to tika piešķirti pilni punkti, par pārsteigumu vairākām komandām un komentētājiem. Tas nozīmēja, ka [[Makss Verstapens]] pēc šīs sacīkstes kļuva par pasaules čempionu, kas nenotiktu gadījumā, ja tiktu piešķirti daļēji punkti.

*Formula 1* izskata iespēju ieviest slapjam laikam specifiskas riteņu arkas, kas uzlabotu redzamību slapjos laika apstākļos. To ieviešana ir plānota [[2023. gada F1 sezona|2023. gada sezonas]] laikā vai pirms [[2024. gada sezona]]s.

== Kopvērtējums pēc sacīkstes ==


;Pilotu kopvērtējums


;Konstruktoru kopvērtējums


* <small>*'Piezīme''': Kopvērtējumos norādītas pirmās piecas vietas.

## Piezīmes

## Atsauces